b'\n_START_ARTICLE_\nLucas Mangope\n_START_PARAGRAPH_\nKgosi Lucas Manyane Mangope (27. joulukuuta 1923 \xe2\x80\x93 18. tammikuuta 2018) oli etel\xc3\xa4afrikkalainen poliitikko, joka toimi Bophuthatswanan bantustanin presidenttin\xc3\xa4 1977\xe2\x80\x931994._NEWLINE_Mangope syntyi Motswediss\xc3\xa4 vuonna 1923 vanhaan p\xc3\xa4\xc3\xa4llikk\xc3\xb6sukuun. H\xc3\xa4nen is\xc3\xa4ns\xc3\xa4 kuoltua vuonna 1959 h\xc3\xa4nest\xc3\xa4 tuli Motswedi-Barutshe-Bu-Manyane-heimon p\xc3\xa4\xc3\xa4llikk\xc3\xb6. Mangope valittiin 1961 tswanojen paikallishallinnon varapuheenjohtajaksi._NEWLINE_Bophuthatswana bantustanin p\xc3\xa4\xc3\xa4ministeriksi Mangope nousi vuonna 1972. Mangope oli Bophuthatswanan kansallispuoleen johtaja, mutt\xc3\xa4 h\xc3\xa4n j\xc3\xa4tti puolueen sis\xc3\xa4isten kiistojen seurauksena. H\xc3\xa4n perusti Bophuthatswanan demokraattisen puolueen, josta tuli sittemmin hallituspuolue._NEWLINE_Bophuthatswana julistautui itsen\xc3\xa4iseksi vuonna 1977. Mangopen demokraattpinen puolue voitti selv\xc3\xa4sti ensimm\xc3\xa4iset vaalit. Mangopesta tuli my\xc3\xb6s valtion ensimm\xc3\xa4inen presidentti. H\xc3\xa4n toimi virassa 1977\xe2\x80\x931994._NEWLINE_Mangopen puolue voitti vuoden 1987 vaaleissa enemmist\xc3\xb6n parlamenttiin. Seuraavana vuonna progressiivisen kansanpuolueen johtaja Rocky Malebane-Metsingin luotsaama ryhmittym\xc3\xa4 yritti kaapata vallan Mangopelta. Vallankaappausyritys saatiin tukehdutettua 17 tunnissa. T\xc3\xa4m\xc3\xa4n j\xc3\xa4lkeen progressiivinen puolue kiellettiin ja Mangope vankitti asemaansa massapid\xc3\xa4tyksill\xc3\xa4 ja vainoilla. Mangope oli tarvinnut vallankaappuksesta selviyty\xc3\xa4kseen Etel\xc3\xa4-Afrikan hallituksen tukea._NEWLINE_Mangope osallistui joulukuussa 1991 muiden bantustanjohtajien tavoin Codesa-neuvotteluihin. Mangope ei suostunut Bophuthatswanan lakkauttamiseen vaan kannatti liittovaltiota. Mangope hyv\xc3\xa4ksyi seuraavan vuoden neuvotteluissa bantustanien uudelleen j\xc3\xa4rjestelyyn. H\xc3\xa4net kuitenkin sy\xc3\xb6stiin valasta vuonna 1994. Bophuthatswana kaatui samana vuonna, ja alue liitettiin virallisesti Etel\xc3\xa4-Afrikkaan._NEWLINE_Mangope ker\xc3\xa4si presidenttikaudellaan ison ominaisuuden. Vuonna 1998 h\xc3\xa4nen todettiin kavaltaneen 2,8 miljoonaa randia, suurimman osan omalta heimoltaan Maricon kromikaivoksesta. Kaivosrojaltien olisi kuulunut menn\xc3\xa4 h\xc3\xa4nen heimolleen, mutta niit\xc3\xa4 ei maksettu en\xc3\xa4\xc3\xa4 Mangopen noustua presidentiksi. H\xc3\xa4n jatkoi kuitenkin politiikassa ja perusti my\xc3\xb6hemmin Etel\xc3\xa4-Afrikan yhdistyneen kristillisdemokraattisen puoleen.'